བླ་མའི་བསྟོད་ཚོགས་ཀྱི་རིམ་པ། 」༼༡༥༽
དགེ་ལེགས་སྲིད་ཞིའི་ཡོན་ཏན་མ་ལུས་ཀུན། །རབ་སྩོལ་སྡུག་བསྔལ་གསུམ་
ལས་ཐར་མཛད་པའི། །སངས་རྒྱས་ཆོས་དང་དགེ་འདུན་བཅས་པ་ལ། །སྐྱབས་འགྲོ་
ཐུགས་རྗེའི་སྤྱན་གྱིས་བསྐྱང་དུ་གསོལ། །འོག་མིན་ཞིང་དུ་དྲུག་པ་རྡོ་རྗེ་འཆང་། །
འཕགས་ཡུལ་མཆོག་གི་སྤྲུལ་སྐུའི་རྣམ་རོལ་གྱིས། །མཆོག་དམན་འགྲོ་ལ་ཕན་
བདེ་སྩོལ་མཛད་པ། །སྟོན་པ་ཤཱཀྱའི་རྒྱལ་པོར་གསོལ་བ་འདེབས། །གདུལ་བྱའི་
ཁམས་དང་བསམ་པའི་བྱེ་བྲག་གིས། །གྲངས་མེད་སྤྲུལ་པས་འགྲོ་རྣམས་འདུལ་
མཛད་པའི། །སྤྱན་རས་གཟིགས་དང་རྗེ་བཙུན་འཇམ་དཔལ་དབྱངས། །གསང་
བདག་ལག་ན་རྡོ་རྗེར་གསོལ་བ་འདེབས། །རིམ་པ་གསུམ་དུ་རྒྱལ་བའི་བཀའ་
རྣམས་ཀུན། །བསྡུད་མཛད་འོད་སྲུང་ལ་སོགས་དགྲ་བཅོམ་དང༌། །ཐེག་ཆེན་
སྲོལ་འབྱེད་ཀླུ་སྒྲུབ་ཐོགས་མེད་སོགས། །དབུས་འགྱུར་པཎ་གྲུབ་ཚོགས་ལ་གསོལ་
བ་འདེབས། །གངས་ཅན་རྗེ་བོའི་ཚུལ་གྱིས་དགེ་བཅུའི་ཁྲིམས། །སྔོན་མེད་སྡོམ་
མཛད་ཆོས་རྒྱལ་མེས་དབོན་གསུམ། །གང་གིས་ལེགས་བཞེངས་སྤྲུལ་པའི་གཙུག་
ལག་ཁང་། །རྟེན་དང་བརྟེན་པར་བཅས་ལ་གསོལ་བ་འདེབས། །(༡༤བ)ཁྱད་པར་
ར་ས་འཕྲུལ་སྣང་གཞལ་ཡས་སུ། །ཟས་གཙང་སྲས་དང་གཉིས་མེད་སྐུ་བརྙན་
མཆོག །མཐོང་བ་ཙམ་གྱིས་རྫོགས་པའི་བྱང་ཆུབ་ཀྱི། །ས་བོན་བསྐྲུན་པར་མཛད་ལ་
གསོལ་བ་འདེབས། །བོད་ཡུལ་དམ་པའི་ཆོས་ཀྱི་སྒྲོན་མེ་ཡིས། །ཁྱབ་མཛད་གནས་
ལྔ་མཁྱེན་པ་ཨ་ཏི་ཤ །སྒྲོལ་མས་ལུང་བསྟན་འབྲོམ་སྟོན་རྗེ་ལ་སོགས། །བཀའ་
གདམས་རིན་ཆེན་འཕྲེང་ལ་གསོལ་བ་འདེབས། །བླ་ན་མེད་པའི་སྙིང་སྟོབས་སྨོན་
ལམ་གྱིས། །ལྔ་བརྒྱའི་ཐུབ་བསྟན་སྤེལ་ལ་ཟླ་མེད་པའི། །རྒྱལ་བ་གཉིས་པ་བློ་བཟང་
གྲགས་པའི་དཔལ། །ཡབ་སྲས་བརྒྱུད་པར་བཅས་ལ་གསོལ་བ་འདེབས། །ཕན་
བདེའི་ལམ་བཟང་ཡིད་བཞིན་ནོར་བུ་ཡི། །མངོན་མཐོའི་རྟེན་དང་ཐར་པ་ཐམས་
ཅད་མཁྱེན། །ཅི་འདོད་སྩོལ་མཛད་རྩ་བ་བརྒྱུད་པ་ཡི། །ཡོངས་འཛིན་བླ་མའི་
ཚོགས་ལ་ཕྱག་འཚལ་ལོ། །དངོས་སུ་བཤམས་དང་ཡིད་ཀྱིས་སྤྲུལ་པ་ཡི། །མཐའ་
195

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
3) l?
ཡས་མཆོད་པའི་ཚོགས་ཀྱིས་ལེགས་མཆོད་ཅིང༌། །ཚེ་རབས་ཐོག་མེད་ནས་བཟུང་
ད་ལྟའི་བར། །བསགས་པའི་སྡིག་ལྟུང་ཐམས་ཅད་སྙིང་ནས་བཤགས། །ཇི་སྙེད་རང་
གཞན་རྣམས་ཀྱིས་བསྐྲུན་པ་ཡི། །རྣམ་དཀར་དགེ་བའི་ཚོགས་ལ་རྗེས་ཡི་རང་། །
འགྲོ་ལ་ཆོས་ཀྱི་འཁོར་ལོ་རྟག་བསྐོར་ཞིང༌། །བསྐལ་བརྒྱར་མྱ་ངན་མི་འདའ་བརྟན་
པར་བཞུགས། །རྣམ་དག་བསམ་པས་ཀུན་བླངས་དགེ་རྩའི་ཚོགས། །འགྲོ་རྣམས་
ཀུན་མཁྱེན་ཡེ་ཤེས་ཐོབ་ཕྱིར་བསྔོ། །དྲི་མེད་ཡིད་(༡༥ན)ཀྱི་སྙིང་ནས་སྨོན་པ་ཡིས། །ཚེ་
རབས་ཀུན་ཏུ་དལ་བའི་རྟེན་ཐོབ་ཅིང་། །བཤེས་གཉེན་དམ་པའི་དྲིན་གྱིས་ཟབ་པ་
དང༌། །རྒྱ་ཆེའི་ཆོས་ལ་སྤྱོད་པར་བྱིན་གྱིས་རློབས། །མདོར་ན་མཆོག་གསུམ་དམ་
པའི་ཐུགས་རྗེ་ཡིས། །བདག་སོགས་ནམ་མཁའི་མཐའ་ཀླས་སེམས་ཅན་ཀུན། །
རྒྱུ་དང་འབྲས་བུའི་ཐེག་པར་རབ་ཞུགས་ནས། །སྐུ་གསུམ་གོ་འཕང་ཐོབ་པའི་རྒྱུར་
གྱུར་ཅིག། །།ཅེས་ཐུབ་དབང་སོགས་རྒྱ་བོད་ཀྱི་བླ་མ་གནས་རྟེན་ལ་གསོལ་འདེབས་
སྨོན་ ་ལམ་ཡན་ལག་བདུན་པ་དང་བཅས་པ་བརྡའ་རྙིང་སྙན་ངག་སོགས་ཀྱིས་མ་
བཅིངས་ཤིང་ཉུང་ངུར་འདུས་པ་འདི་ལྟ་བུ་གྱིས་ཤིག་ཅེས་ཡངས་པའི་ནོར་འཛིན་
གྱི་ཁྱོན་ལ་སྟོབས་ཀྱི་འཁོར་ལོས་བསྒྱུར་བ་བསྟན་འཛིན་ཆོས་ཀྱི་རྒྱལ་པོའི་བཀས་
བསྐུལ་བ་ལ་བརྟེན་ནས། ཟ་ཧོར་གྱི་བཙུན་པ་བྷུ་སུ་ཀུ་ངག་དབང་བློ་བཟང་རྒྱ་
མཚོས་སྦྱར་བའོ།། །།